கேள்வி: அனிதா குகா - தொழில் பற்றி தகவல் சொல்.
பதில்: அனிதா, 1950களில் 15 வயதில் அழகுப் போட்டியாளராக மும்பை வந்தார். முதலில் ''டோங்கா-வாலி'' (1955) என்ற பாலிவுட் திரைப்படத்தில் அறிமுகமானார். ''தேக் கபீரா ரோயா'' (1957), ''சாரதா'' (1957), மற்றும் ''கூஞ்ச் உத்தி ஷெஹ்னாய்'' போன்ற வெற்றிப் படங்களிலும் இவர் தோன்றினார். ''கூஞ்ச் உத்தி ஷெஹ்னாய்'' படத்திற்காக இவர் சிறந்த துணை நடிகைக்கான பிலிம்பேர் விருதுக்கான பரிந்துரையைப் பெற்றார். இது இவரது தொழில் வாழ்க்கையின் ஒரே பரிந்துரையாகும். 1961 ஆம் ஆண்டில், பாபுபாய் மிஸ்திரியின் சம்பூரண இராமாயணம் சீதையாக தோன்றினார். இது இவருக்கு புகழைத் தந்தது. ஆனாலும் ''ஜெய் சந்தோஷி மா'' (1975) திரைப்படத்தில் இவரது பாத்திரம் மேலும் இவருக்கு புகழைக் கொண்டு வந்தது. அப்போது சந்தோசி மாதா அதிகம் அரியப்படாத தெய்வமாகவே இருந்தார். இத்திரைப்படத்தில் இவர் ஓர் சிறப்புத் தோற்றத்தில் நடித்திருந்தார். மேலும் இவரது காட்சிகள் 10-12 நாட்களில் படமாக்கப்பட்டன. படப்பிடிப்பின் போது இவர் உண்ணாவிரதம் இருந்தார்.[http://www.telegraphindia.com/1060609/asp/etc/story_6303377.asp The Telegraph – Calcutta : etc] The Telegraph (Kolkata) குறைந்த செலவில் தயாரிக்கப்பட்ட இப்படம் திரையரங்க வசூலில் சாதனைகளை முறியடித்தது. சந்தோசி மாதா பின்னர் பலராலும் அறியப்படும் தெய்வமாக மாறினார்.[http://www.rediff.com/movies/2006/jun/02guha.htm On playing Santoshi Ma] Rediff.com. ''கவி காளிதாஸ்'' (1959), ''ஜெய் துவாரகாதேஷ்'' (1977) மற்றும் ''கிருஷ்ணா கிருஷ்ணா'' (1986) ஆகியவை இவர் நடித்த பிற புராண படங்களில் அடங்கும். புராணப் படங்கள் தவிர்த்து இவர் ''சங்கீத் சாம்ராட் தான்சென்'' (1962), ''கன் கன் மே பகவான்'' (1963) மற்றும் ''வீர் பீம்சென்'' (1964) போன்ற படங்களிலும் நடித்தார். ஆராதனா (1969 திரைப்படம்) (1969) என்ற படத்தில் ராஜேஷ் கன்னா வளர்ப்புத் தாயாக நடித்திருந்தார்..
கேள்வி: அனிதா குகா - சொந்த வாழ்க்கை பற்றி விளக்கவும்.
பதில்: இவர் நடிகர் மாணிக் தத் என்பவரை மணந்தார். இவர்களுக்கு குழந்தை பிறக்காததால் பின்னர் ஒரு பெண் குழந்தையை தத்தெடுத்தனர். தனது கணவரின் மரணத்திற்குப் பிறகு, இவர் மும்பை தனியாக வசித்து வந்தார். அங்கு இவர் 20 ஜூன் 2007 அன்று குருதித்தேக்க இதயத் திறனிழப்பு காரணமாக இறந்தார்.